KINNITATUD
Sisekaitseakadeemia
nõukogu 24.04.2017
otsusega nr 1.1-6/3

SISEKAITSEAKADEEMIA
Finantskolledž

TOLLI JA MAKSUNDUSE ERIALA ÕPPEKAVA 
Haridustase	Rakenduskõrgharidus	
Õppekava nimetus inglise keeles	Customs and Taxation	
Õppekava kood EHISes	129777 	
Õppekavagrupp	Ärindus ja haldus	
Õppe läbiviimise õigus	Vastavalt Vabariigi Valitsuse 18.12.2008. a määrusega nr 178 kinnitatud „Kõrgharidusstandardile“	
Õppe maht	180 EAP	
Nominaalne õppeaeg	3 aastat	
Õppevormid	Päevaõpe	
Õppekeel	Eesti keel	
Õppeväljundite saavutamiseks vajalikud muud keeled	Inglise ja vene keel	
Õppekava juht	Finantskolledži direktor	
Õppekava versiooni kohaldatakse alates 2017/2018. õppeaastast vastuvõetud üliõpilaste suhtes. 	

1.	ÕPPE EESMÄRGID JA OODATAVAD ÕPIVÄLJUNDID
Tolli ja maksunduse õppekava eesmärgiks on:
•	luua üliõpilastele võimalused kaasaegse maksu- ja tolliametnikule vajaliku erialase rakenduskõrghariduse omandamiseks;
•	toetada üliõpilaste kujunemist usaldusväärseteks, kliendikeskseteks, koostööaltiks, nõustamisoskuslikuks ning uuendusmeelseteks ametnikeks;
•	toetada üliõpilastel teadmiste, oskuste ja väärtuste kujunemist, mis on vajalikud magistriõppe tasemel õpingute jätkamiseks ja elukestvaks õppeks.

Tolli ja maksunduse õppekava lõpetamisel üliõpilane:
•	käitub usaldusväärselt, vastavalt ametnikueetika põhimõtetele;
•	oskab pakkuda nõustamisteenust nii avalikus- kui ka erasektoris; 
•	omab klienditeenindajale vajalikke kompetentse ja harjumusi; 
•	teab ametniku õigusi ja talle esitatavaid nõudmisi, kohustusi ja piiranguid; 
•	saab aru inimkäitumist mõjutavatest teguritest, juhtimise ja organisatsioonikäitumise põhimõtetest ning riiklusest, majandusest ning avaliku halduse toimimispõhimõtetest;
•	tunneb õigusnorme ja oskab neid rakendada Eesti ja Euroopa Liidu õigussüsteemis; 
•	koostab iseseisvalt ja kriitiliselt erinevaid uurimistöid vastavalt Sisekaitseakadeemia kirjalike tööde juhendile;
•	tunneb riigi ja kohaliku omavalitsuse rahandussüsteemi Eestis ja Euroopa Liidus;
•	suhtleb suuliselt ja kirjalikult eesti keeles vähemalt tasemel C1 (kõrgtase), inglise keeles vähemalt tasemel B2 (edasijõudnu tase) ning vene keeles suuliselt vähemalt tasemel B1  (suhtluslävi tase, kolm osaoskust: lugemine, rääkimine, kuulamine);
•	tunneb erinevate finantsõiguse osade aluseid ja rakendusvõimalusi;
•	oskab finants- ja õiguskeskkonnas orienteeruda;
•	tunneb maksunduse osa majanduskeskkonna kujundamisel;
•	mõistab tolli rolli väliskaubanduses ning rahvusvahelist tollipoliitikat;
•	oskab läbi viia tollikontrolli ja maksumenetlust;
•	oskab finantsarvestust pidada ja kontrollida;
•	omab erialaseid teadmisi ja kogemusi rahvusvahelise koostöö valdkonnas.
2.	ÕPPE ALUSTAMISE TINGIMUSED
Õppekavale saab kandideerida isik
•	kellel on keskharidus või sellele vastav välisriigi kvalifikatsioon ja kes vastab rakenduskõrgkooli seaduse § 11-s toodule;
•	kes vastab avaliku teenistuse seaduse § 14 lõikele 1 ja § 15 ning Vabariigi Valitsuse 19.12.2012. a määruses nr 113 „Ametnike haridusele, töökogemusele ja võõrkeelte oskusele esitatavad nõuded“ toodule.
Õppekavale õppima asumise tingimused on sätestatud „Sisekaitseakadeemiasse vastuvõtmise tingimustes ja korras“.
3.	ÕPPEKAVA SÜVAÕPPESUUNDADE, VALIKMOODULITE JA -AINETE VALIKUVÕIMALUSED JA –TINGIMUSED
Süvaõppesuunad 
Õppekaval on kaks süvaõppesuunda: toll ja maksundus. Üliõpilase süvaõppesuuna valik toimub teisel õppeaastal tööandja vajadusi, akadeemia võimalusi ning üliõpilase õppeedukust ja soove arvestades. 

Erialane valikmoodul 
Üliõpilane valib õpinguperioodi jooksul erialaste valikainete moodulis välja toodud valikaineid vähemalt 6 EAP ulatuses. Erandina on võimalik mooduli täitmiseks valida kolledži direktori käskkirjaga ühekordselt kinnitatud aineid, mis võidakse luua vastavalt tööturu vajadustele. 

Üldõpingute valikmoodul 
Üliõpilane valib õpinguperioodi jooksul üldõpingute valikmoodulisse valikaineid vähemalt 10 EAP ulatuses. Valikmooduli ained igaks õppeaastaks kinnitatakse õppeprorektori käskkirjaga. Lisaks võib üliõpilane valikmoodulisse  valida üldoskuste omandamiseks õppeaineid teistest Sisekaitseakadeemia õppekavadest või külalisüliõpilasena teistest kõrgkoolidest. Kui üliõpilase keeleoskuse taseme testimise tulemusena selgub, et üliõpilane ei valda õpingute läbimiseks nõutaval tasemel eesti, vene ja/või inglise keelt, siis tuleb tal valida keeleoskuse taseme parendamiseks  vastava keele valikainekursus. 
Vähemalt ühe õppeaine peab üliõpilane õpingute jooksul valima lähtudes isiklikust huvist ning vähemalt 2 EAP mahus peab üliõpilane valima füüsilisi võimeid arendavaid aineid.
4.	ÕPPE LÕPETAMISE TINGIMUSED JA LÕPETAMISEL VÄLJASTATAVAD DOKUMENDID

Õpe lõpeb lõputöö kaitsmisega. Lõputöö on praktilise või teoreetilise suunitlusega uurimus, mille koostamine aitab kaasa üliõpilase erialaste teadmiste süvendamisele ning näitab üliõpilase oskust näha probleeme, kasutada omandatud teadmisi ja praktilisi kogemusi olukorra analüüsimiseks ja lahendite väljapakkumiseks, suutlikkust formuleerida oma mõtteid ning esitada need nõuetekohases vormis. Lõputöö kaitsmisele lubatakse üliõpilane, kes on täitnud Sisekaitseakadeemia regulatsioonidest tulenevad nõuded lõputöö kaitsmisele lubamiseks. 
Lõpetamisel väljastatakse rakenduskõrghariduse diplom ja akadeemiline õiend eesti ning inglise keeles.

5.	ÕPPEKAVA ÜLESEHITUS 

Mooduli/aine nimetus	EAP	E/A	
ÜLDÕPINGUD	30		
1.	Siseturvalisus ja kriisireguleerimine	4	E	
2.	Õiguse õpetus	8	E	
3.	Kirjalik ja suuline eneseväljendamine	4	E	
4.	Enese ja teiste juhtimine ning sotsiaalne kompetentsus	4	E	
5.	Üldõpingute valikmoodul	10	A	
ERIALAÕPINGUD			
6. KEELEÕPPE MOODUL	9 		
6.1. Riigikeel 	3 	E 	
6.2. Erialane vene keel 	3 	E 	
6.3. Erialane inglise keel  	3 	E 	
7. ERIALA ÕIGUSAINETE MOODUL	26 	 	
7.1. Tsiviilõigus 	3 	E 	
7.2. Maksuõigus ja maksumenetlus 	6 	E 	
7.3. Tolliõigus 	3 	E 	
7.4. Käibemaks 	8 	E 	
7.5. Tootemaksud (aktsiisid ja keskkonnamaksud) 	3 	E 	
7.6. Süüteomenetlus 	3 	E 	
8. MAJANDUSAINETE MOODUL	43 	 	
8.1. Majanduse alused 	3 	E 	
8.2. Mikro- ja makroökonoomika 	4	E 	
8.3. Avaliku sektori ökonoomika 	4 	E 	
8.4. Finantsanalüüs 	5 	E 	
8.5. Ettevõtluse põhikursus 	4 	A 	
8.6. Raamatupidamine 	8 	E 	
8.7. Maksuarvestus 	5 	E 	
8.8. Raamatupidamisprogrammid 	2 	A 	
8.9. Auditeerimine 	2 	E 	
8.10. Statistiline andmeanalüüs majanduses 	3 	A 	
8.11. Kliendisuhtlus 	3 	A 	
9. MAKSUNDUSE AINETE MOODUL 	50 	 	
9.1. Tutvumispraktika 	3 	A 	
9.2. Otsesed maksud 	7 	E 	
9.3. Maksukontroll ja riskide hindamine 	5 	E 	
9.4. Rahvusvaheline maksuõigus (inglise keeles) 	3 	E 	
9.5. Fiskaalpoliitika 	3 	A 	
9.6. Maksuvõlgade sundtäitmine 	7 	E 	
9.7. Tööpraktika (avalikus ja erasektoris)	22 	A 	
10. TOLLI AINETE MOODUL 	50 	 	
10.1. Tutvumispraktika 	3 	A 	
10.2. Tollipoliitika 	3 	A 	
10.3. Logistika ja rahvusvahelised kaubaveod 	3	A 	
10.4. Tollikäitlusviisid 	4 	E 	
10.5. Ühine tollitariifistik 	4 	E 	
10.6. Keeldude ja piirangutega kaubad 	3 	A 	
10.7. Tollikontroll ja riskide hindamine 	5 	E 	
10.8. Turvataktika ja erivahendite kasutamine 	3	E 	
10.9. Tööpraktika (avalikus ja erasektoris)	22 	A 	
11. ERIALASTE VALIKAINETE MOODUL	6 	 	
11.1. Maksuõiguse aktuaalsed probleemid 	3 	A 	
11.2. Tolliõiguse aktuaalsed probleemid (inglise keeles) 	3 	A 	
11.3. Euroopa Liidu rahandus (inglise keeles) 	3 	A 	
11.4. Rahvusvaheline koostöö 	3 	A 	
11.5. Sissejuhatus erialasesse vene keelde 	2 	A 	
12. TEADUSTÖÖ	6 	 	
12.1. Teadustöö metodoloogia 	3 	E 	
12.2. Lõputöö seminar 	3 	A 	
13. KURSUSETÖÖ 	2	E 	
14. LÕPUTÖÖ 	8 	E 	

6.	MOODULITE LOETELU, MAHT JA LÜHIKIRJELDUSED

Mooduli/aine nimetus	EAP	E/A	
ÜLDÕPINGUD	
1.	Siseturvalisus ja kriisireguleerimine	4	E	
2.	Õiguse õpetus	8	E	
3.	Kirjalik ja suuline eneseväljendamine	4	E	
4.	Enese ja teiste juhtimine ning sotsiaalne kompetentsus	4	E	
5.	Üldõpingute valikmoodul	10	A	
	
1.	Siseturvalisus ja kriisireguleerimine	4	E	
Mooduli eesmärk: 
üliõpilase arusaam ümbritsevast julgeolekukeskkonnast, kriisireguleerimisest ja eetilisest käitumisest riigiametnikuna ning oskus rakendada neid teadmisi juhtumite analüüsimisel, erinevas kultuurikontekstis ja simuleeritud hädaolukorras.

Mooduli läbimisel üliõpilane:
•	analüüsib siseturvalisust mõjutavaid tegureid ja turvalisuse tagamise üldiseid põhimõtteid riigi sise-ja väliskeskkonna seisukohalt, juhindudes lugupidava ja professionaalse käitumise alustest erinevate kultuuride, väärtushinnangute ning religioonide suhtes;
•	rakendab eetilise käitumise ja hea halduse põhimõtteid töösuhetes ettetulevate eetiliste dilemmade ning korruptsiooniohtlike olukordade lahendamisel;
•	analüüsib hädaolukorra lahendamist, juhindudes kriisireguleerimise teooriast, riskianalüüsist, elutähtsa teenuse toimepidevuse analüüsist ning kriisikommunikatsiooni korraldamise põhimõtetest.

Moodulit hinnatakse moodulipõhiselt. 	
2.	Õiguse õpetus	8	E	
Mooduli eesmärk: 
üliõpilase arusaam õiguse teoreetilistest alustest ning oskus rakendada neid teadmisi õiguslikku tähendust omavate avalik- ja eraõiguslike situatsioonide analüüsimisel.  

Mooduli läbimisel üliõpilane:
•	mõistab Eestis kehtiva õiguskorra ülesehitust, eristades era- ja avaliku õiguse valdkondi;
•	rakendab õiguse realiseerimisel subsumeerimise ja tõlgendamise võtteid; 
•	viib läbi lihtsama haldusmenetluse. 

Moodulit hinnatakse moodulipõhiselt. 	
3.	Kirjalik ja suuline eneseväljendamine 	4	E	
Mooduli eesmärk: 
üliõpilase arusaam erinevate dokumentide ja kirjalike üliõpilastööde olemusest, eesmärkidest ja nõuetest ning oskus neid koostada ja ette kanda.

Mooduli läbimisel üliõpilane:
•	koostab eesmärgipäraseid, sisult ja vormilt korrektseid ametikirju ja haldusdokumente, järgides asjaajamise üldiseid põhimõtteid ja kirjakeele normi; 
•	koostab ülesehituselt loogilisi, stiililt sobivaid ja keeleliselt korrektseid erala-ja tarbetekste, lähtudes SKA üliõpilastööde koostamise ja vormistamise juhendi nõuetest ja kasutades peamiseid kontoritarkvara programme ning teadusandmebaase; 
•	koostab ja esitleb loogilisi ja argumenteeritud ettekandeid, toetades neid kaasaegsete IKT vahenditega. 

Moodulit hinnatakse moodulipõhiselt. 	
4.	Enese ja teiste juhtimine ning sotsiaalne kompetentsus	4	E	
Mooduli eesmärk: 
üliõpilase arusaam professionaalse suhtlemise, organisatsioonilise käitumise ja meeskonna juhtimise alustest ning oskus rakendada neid teadmisi enda ja teiste tegevuse tõlgendamisel ja juhtimisel. 

Mooduli läbimisel üliõpilane:
•	analüüsib enese ja teiste käitumist erialatöö kontekstis juhindudes inimese isiksuse, grupikäitumise ja organisatsioonikäitumise põhialustest;
•	rakendab peamiseid ametnikutöös vajaminevaid professionaalse suhtlemise tehnikaid (aktiivne kuulamine ja tagasiside andmine,  konflikti juhtimine ja enesekehtestamine);
•	rakendab erinevaid enese ja teiste juhtimise põhimõtteid meeskonnas töötamisel ja juhtimisolukordade analüüsimisel. 

Moodulit hinnatakse moodulipõhiselt. 	
5.	Üldõpingute valikmoodul	10	A	
Mooduli eesmärk: 
võimaldada üliõpilasel arendada õpingute läbimiseks vajalikku keeleoskust, kehalist ja/või vaimselt võimekust oma huvialadele või vajadustele vastavas üldteadmiste ja -kompetentside valdkonnas, et tagada enda edukas hakkamasaamine, eneseteostus ja areng, kodanikuaktiivsus, sotsiaalne kaasatus ning tööhõive. 

Mooduli läbimisel üliõpilane: 
•	valdab riigikeelt kõrgtasemel ning inglise ja vene keelt kesktasemel; 
•	on arendanud teisi vaimseid ja/või kehalisi võimeid oma huviala või üldteadmiste ja -oskuste osas;
•	on arendanud sotsiaalseid kompetentse edukaks toimetulekuks ühiskondlikus ja tööelus. 

Moodulit hinnatakse ainepõhiselt. 	
ERIALAÕPINGUD	
6. KEELEÕPE	9	 	
6.1. Riigikeel 	3	E 	
6.2. Erialane vene keel 	3	E 	
6.3. Erialane inglise keel 	3	E 	
Mooduli eesmärk: 
kujundada üliõpilastes oskus kasutada riigikeelt kõrgtasemel, inglise keelt edasijõudnud tasemel ja vene keelt suhtluslävi tasemel. 

Mooduli läbimisel üliõpilane: 
•	arendab ametialaseks suhtlemiseks vajalikku suulist ja kirjalikku eneseväljendust; 
•	omandab ja kinnistab vene keeles erialaseks suhtlemiseks vajaliku sõnavara ning grammatikastruktuurid;  
•	omandab ja kinnistab inglise keeles erialaseks suhtlemiseks vajalikku sõnavara ning grammatikastruktuurid. 

Mooduli hindamine toimub ainepõhiselt.	
6.1. Riigikeel	3	E	
Aine eesmärk: 
arendada ametialaseks suhtlemiseks vajalikku suulist ja kirjalikku eneseväljendust. 

Aine läbimisel üliõpilane: 
•	koostab ja esitab ametialasel teemal suulise ettekande (kõne);  
•	koostab korrektses ja ladusas eesti keeles intervjuu riigiametnikuga;  
•	oskab koostada täpset, selget, üheselt mõistetavat ametiteksti. 	
6.2. Erialane vene keel	3	E	
Aine eesmärk:  
luua võimalused vene keeles erialaseks suhtlemiseks, vajaliku sõnavara ning grammatikastruktuuride omandamiseks ja kinnistamiseks Euroopa Nõukogu keeleoskustasemel B1.  

Aine läbimisel üliõpilane: 
•	koostab suulise esitluse erialasel teemal vene keeles; 
•	arendab vestlust vene keeles tööalastes suhtlusolukordades, kasutades lihtsaid seostatud lauseid, õppeprotsessis omandatud sõnavara ja keelendeid;  
•	kirjeldab kaasüliõpilastele tüüpilisi tööalaseid sündmusi lihtsate seostatud lausetega;  
•	selgitab lühidalt oma seisukohti ja otsuseid, sealhulgas erialaga seotud teemadel; 
•	koostab kokkuvõtte erialaga seotud teemal, eristades olulist tekstiinfot ebaolulisest kokkuvõtte koostamisel. 	
6.3. Erialane inglise keel	3	E	
Aine eesmärk:  
luua võimalused inglise keeles erialaseks suhtlemiseks, vajaliku sõnavara ning grammatikastruktuuride omandamiseks 	ja kinnistamiseks Euroopa Nõukogu keeleoskustasemel B2. 

Aine läbimisel üliõpilane: 
•	analüüsib pikemaid kõnesid ja ettekandeid erialasel teemal; 
•	arendab vestlust inglise keeles tööalastes suhtlusolukordades, väljendades ja põhjendades oma seisukohti ka sama keele emakeelsele kõnelejale;  
•	kirjutab tekste erialaga seotud teemadel, kommenteerides ja põhjendades oma seisukohti;
•	koostab inglise keeles selge ja üksikasjaliku suulise esitluse erialasel teemal.	
7. ERIALA ÕIGUSAINETE MOODUL 	26	 	
7.1. Tsiviilõigus  	3	E 	
7.2. Maksuõigus ja maksumenetlus  	6 	E 	
7.3. Tolliõigus 	3	E 	
7.4. Käibemaks 	8	E 	
7.5. Tootemaksud (aktsiisid ja keskkonnamaksud) 	3	E 	
7.6. Süüteomenetlus 	3 	E 	
Mooduli eesmärk: 
kujundada üliõpilastel teadmised maksunduse- ja tolli valdkonnaga seotud õigusharudest ja põhilistest osavaldkondadest ning üksikute osavaldkondade rakendamisest. 

Mooduli läbimisel üliõpilane: 
•	omab ülevaadet eraõiguse süsteemist ning tsiviilõiguse osavaldkondadest ja põhiinstituutidest; 
•	teab õiguste ja õiguse subjektide tekkimise ja lõppemise üldisi aluseid ning kohtulike registrite osa selles; 
•	omab süsteemset ülevaadet maksunduse ja tolli eriala põhimõistetest, printsiipidest ja uurimismeetoditest; 
•	tunneb maksustamise õiguslikke aluseid ja maksusüsteemi põhimõtteid; 
•	tunneb maksumaksja ja -halduri õigusi ja kohustusi; oskab läbi viia maksumenetlust, rakendada sanktsioone ning oskab vastavaid kaasusi lahendada; 
•	tunneb eriala aktuaalseid probleeme ja rakendusvõimalusi; 
•	oskab sõnastada erialaga seotud probleeme ning analüüsida ja hinnata erinevaid lahendusi; 
•	teab käibemaksu rakendamise põhimõtteid ja oskab täita käibedeklaratsiooni; 
•	teab aktsiisidega maksustamise põhimõtteid, oskab aktsiiside seadust tõlgendada ja rakendada ning omab ülevaadet keskkonnamaksudest ja -tasudest; 
•	oskab eriala ülesannete lahendamisel etteantud raamides valida ja kasutada sobivaid meetodeid ja etteantud informatsiooni põhjal modelleerida ja või hinnata võimalikke tagajärgi; 
•	mõistab kriminaal- ja väärteomenetluse erisusi ning nendevahelisi seoseid; 
•	oskab rakendada omandatud teadmisi lihtsamate praktiliste kaasuste lahendamisel. 

Mooduli hindamine toimub ainepõhiselt.	
7.1. Tsiviilõigus	3	E	
Aine eesmärk:  
kujundada üliõpilases arusaam tsiviilõiguse süsteemist, olulisematest instituutidest, põhimõtetest ja erinevatest valdkondadest. 

Aine läbimisel üliõpilane: 
•	tunneb eraõiguse süsteemi ja tsiviilõiguse osavaldkondi (üldosa, võlaõigus, asjaõigus, perekonnaõigus, pärimisõigus), omab ülevaadet nende rakendusvaldkondadest ja omavahelistest seostest ning kaasuste lahendamise metoodikast; 
•	tunneb tsiviilõiguse üldisi olulisemaid instituute (isikud, esemed, tehingud) ning tsiviilõiguste teostamise põhimõtteid ja viise ning oskab neid näidete alusel selgitada; 
•	tunneb tsiviilõiguse osavaldkondade põhiregulatsioone, mis kirjutatakse lahti aineprogrammis, ning oskab neid kasutada lihtsamate lepinguliste ja lepinguväliste võlasuhete kehtivuse ja õiguslike tagajärgede kontrollimisel; 
•	omab ülevaadet kohtus peetava kinnistusraamatu ja abieluvararegistri tähendusest, kannete tegemise alustest ning kinnistusraamatu ja abieluvararegistri andmetega tutvumise võimalustest.	
7.2. Maksuõigus ja maksumenetlus	6	E	
Aine eesmärk: 
anda baasteadmised Eesti maksuõigusest tervikuna, Eesti maksusüsteemist, maksuhalduri ja maksumaksja õigustest ning kohustustest maksumenetluses, haldusmenetluse põhimõtete rakendamisest maksumenetluses maksuseadusest või tollieeskirjadest tulenevate erisustega.  

Aine läbimisel üliõpilane: 
•	omab süsteemset ülevaadet maksunduse ja tolli valdkonna põhimõistetest, üldistest põhimõtetest ja printsiipidest; 
•	selgitab maksuõigussuhet, sh selle tekkimise ja lõppemise aluseid, kohustuslikke elemente ning sellest tulenevaid rahalisi ja mitterahalisi kohustusi ja nõudeid; 
•	tunneb maksumenetluses läbiviidavaid toiminguid, sh maksuhalduri ja maksumaksja õigusi ja kohustusi ning maksuseaduses või tollieeskirjades toodud erisusi;  
•	oskab koostada nõuetele vastavaid haldusaktide projekte; 
•	eristab maksusaladust ja üldiseks kasutamiseks mõeldud informatsiooni;  
•	selgitab haldusõiguslikke sunnivahendite ja täitetoimingute rakendamise võimalusi  rahaliste ja mitterahaliste kohustuste täimise tagamiseks.  	
7.3. Tolliõigus	3	E	
Aine eesmärk: 
anda üliõpilastele erialased teadmised ja vajalikud esmased tööalased  oskused tolliõiguse valdkonnas. 

Aine läbimisel üliõpilane: 
•	orienteerub tollialastes õigusaktides ning oskab määratleda tolliseadustiku rakendusala; 
•	oskab nimetada ning selgitada tolliprotseduure, oskab selgitada impordimaksude kujunemist ja tollimaksustamise aluseid ning oskab selgitada Euroopa Liidu tolliidu üldpõhimõtteid; 
•	tunneb tollivõla tekkimise koosseise; 
•	tunneb tollivõla vähendamise ja tagasimaksmise regulatsiooni.	
7.4. Käibemaks	8	E	
Aine eesmärk: 
anda praktilised oskused Euroopa Liidu ja Eesti käibemaksusüsteemist. 

Aine läbimisel üliõpilane: 
•	oskab sõnastada erialaga seotud probleeme ning analüüsida ja hinnata erinevaid lahendusi; 
•	oskab täita ja kontrollida käibedeklaratsiooni; 
•	teab käibemaksu üldpõhimõtteid; 
•	teab käibemaksu kui lisandunud väärtuse maksu olemust;  
•	oskab määrata kauba käibe tekkimise kohta ja aega;  
•	oskab määrata teenuse käibe tekkimise kohta ja aega; 
•	oskab arvestada sisendkäibemaksu proportsiooni; 
•	oskab arvestada käibemaksu eriskeemide puhul; 
•	oskab koostada käibemaksualaseid memosid ja analüüse. 	
7.5. Tootemaksud (aktsiisid ja keskkonnamaksud)	3	E	
Aine eesmärk: 
anda süstematiseeritud ülevaade aktsiisidest Eestis Euroopa liidu tingimustes.

Aine läbimisel üliõpilane: 
•	tunneb Euroopa Liidu ja Eesti aktsiisialast regulatsiooni; 
•	teab aktsiisiga maksustamise põhimõtteid ja eesmärki; 
•	oskab täita tubaka- ja alkoholiaktsiisi deklaratsiooni; 
•	teab keskkonnamaksude ja keskkonnatasude sisu ning mõistab nende otstarvet. 	
7.6. Süüteomenetlus  	3	E	
Aine eesmärk: 
anda teadmised väärtegude menetlemisest ja kriminaalmenetlusõigusest.  

Aine läbimisel üliõpilane: 
•	teab väärteomenetluse põhimõtteid, sh maksu- ja tollialaste väärteomenetluse alustamise aluseid; 
•	mõistab kriminaal- ja väärteomenetluse erisusi ning nendevahelisi seoseid; 
•	tunneb kriminaalmenetluse põhitõdesid ja tunneb ära kuriteole viitavaid asjaolusid; 
•	oskab tagada sündmuskoha, kauba puutumatuse ja leida tõendavaid jälgi; 
•	teab menetluspõhimõtteid ja -nõudeid; mõistab kriminaalasja alustamise, menetlemise ja lõpetamise või lõpule viimise aluseid; 
•	teab kriminaalmenetluse tugiprotsesse, sh jälitustegevust, riigisaladuse käitlemist, koostööd välisriikide ja siseriiklike partneritega.	
8. MAJANDUSAINETE MOODUL 	43 	 	
8.1. Majanduse alused 	3	E 	
8.2. Mikro- ja makroökonoomika 	4	E 	
8.3. Avaliku sektori ökonoomika 	4	E 	
8.4. Finantsanalüüs 	5	E 	
8.5. Ettevõtluse põhikursus 	4	A 	
8.6. Raamatupidamine 	8	E 	
8.7. Maksuarvestus 	5 	E 	
8.8. Raamatupidamisprogrammid 	2 	A 	
8.9. Auditeerimine 	2 	E 	
8.10. Statistiline andmeanalüüs majanduses 	3	A 	
8.11. Kliendisuhtlus 	3 	A 	
Mooduli eesmärk: 
kujundada üliõpilastes nii teoreetilised teadmised kui ka praktilised oskused majanduskeskkonnas orienteerumiseks, majandusanalüüside läbiviimiseks ja finantsarvestuse pidamiseks. 

Mooduli läbimisel üliõpilane: 
•	mõistab majanduses toimivaid peamisi seaduspärasusi nii mikro- kui ka makrotasandil;  
•	teab avaliku sektori funktsioone ühiskonna arendamisel ning oskab analüüsida valitsuse tegevust nende funktsioonide täitmisel; 
•	analüüsib finantsjuhtimise alaseid otsuseid ning hindab finantsaruannete alusel ettevõtte majanduslikku seisundit; 
•	mõistab ettevõtluse olemust ja rolli avaliku sektori arengus; 
•	teab ja oskab teostada ning kontrollida raamatupidamist ja maksuarvestust; 
•	oskab kasutada erinevaid raamatupidamisprogramme; 
•	tunneb auditeerimise põhimõtteid ja protseduurireegleid ning oskab hinnata otsuse õigsust; 
•	oskab rakendada statistilise andmeanalüüsi meetodeid erialaga seotud probleemide uurimisel.

Mooduli hindamine toimub  ainepõhiselt.	
8.1. Majanduse alused	3	E	
Aine eesmärk: 
omandada baasteadmised majandusküsimustes orienteerumiseks ning isiklikest ja töökohustustest tõusetuvate majanduslike otsuste langetamiseks. 

Aine läbimisel üliõpilane: 
•	teab majanduse põhimõisteid; 
•	oskab eristada olulisemaid majandussüsteeme; 
•	saab aru riigi fiskaalsüsteemist; 
•	saab aru turusuhetest ja rahapoliitikast;  
•	mõistab ettevõtlusvormide eripära ja käitumise loogikat.	
8.2. Mikro- ja makroökonoomika	4	E	
Aine eesmärk: 
kujundada teadmised majanduse kui terviku toimimisest nii mikro- kui ka makrotasandil. 

Aine läbimisel üliõpilane: 
•	saab aru peamistest tarbijate ja tootjate käitumise ning turgude toimimise seaduspärasustest;  
•	oskab tõlgendada peamisi makromajanduse näitajaid  ja nende omavahelisi seoseid; 
•	mõistab eelarve- ja rahapoliitika rakendamise loogikat ja eesmärke.	
8.3. Avaliku sektori ökonoomika	4	E	
Aine eesmärk: 
anda ülevaade avaliku sektori majanduslikest funktsioonidest ning oskused analüüsida avaliku sektori tegevust ühiskonna arendamisel. 

Aine läbimisel üliõpilane: 
•	eristab avaliku sektori sekkumist nõudvaid tüüpsituatsioone majanduses; 
•	mõistab eelarve- ja maksupoliitilistes aruteludes ja analüüsides kasutatavaid ökonoomika alaseid mõisteid; 
•	kirjeldab ühiskondlike valikute tegemise (sh riigieelarve koostamise) protsessi ning selle mõjusid; 
•	oskab hinnata avaliku sektori tegevust heaoluökonoomilisest vaatenurgast. 	
8.4. Finantsanalüüs	5	E	
Aine eesmärk: 
anda ülevaade ettevõtte finantsseisundi hindamismeetoditest, projektide valikutest, oskustest neid rakendada. 

Aine läbimisel üliõpilane: 
	•   analüüsib finantsanalüüsi meetodite ja hindamiskriteeriumite omavahelisi seoseid; 
•	võrdleb  finantsinstrumentide kasutamist lähtuvalt  raha ajaväärtusteooriast; 
•	analüüsib kapitali hinna ja  finants- ning tegevusvõimenduse mõju finantsstruktuurile; 
•	hindab erinevate investeeringute tasuvust;  
•	suudab finantsaruannete alusel hinnata ja analüüsida ettevõtte finantsseisundit kasutades üldtunnustatud finantsanalüüsi meetodeid.	
8.5. Ettevõtluse põhikursus	4	A	
Aine eesmärk: ettevõtlusalaste teadmiste ja oskuste arendamine. 

Aine läbimisel üliõpilane: 
•	mõistab ja oskab kasutada ettevõtlusega seotud põhimõisteid; 
•	omab teadmisi ettevõtte asutamise, juhtimise ja arendamisega seotud põhitegevustest (tootmine, turundus, müük, logistika, teenindus, rahastus jne), valikutest ja riskidest; 
•	tunneb ettevõtlusprotsessi eripärasid erinevates ettevõtlussektorites; 
•	oskab analüüsida riigi võimalusi ettevõtluskeskkonna arendamisel ning ettevõtjate nõustamisel ja toetamisel. 	
8.6. Raamatupidamine	8	E	
Aine eesmärk: 
anda teoreetilisi teadmisi seostatuna praktiliste oskustega finantsraamatupidamise ja aruandluse teostamiseks ning selle kontrollimiseks. 

Aine läbimisel üliõpilane: 
•	analüüsib rahvusvaheliselt tunnustatud arvestuse ja aruandluse põhimõistete ning alusprintsiipide omavahelisi seoseid kassa- ja tekkepõhises arvestuses; 
•	analüüsib erinevate dokumentide omavahelisi seoseid vastavalt finantsarvestuse printsiipidele; 
•	sünteesib väärtuste muutusi bilansis; 
•	struktureerib vara ja vara moodustamise allikate kajastamist raamatupidamisregistrites ning aruannetes; 
•	analüüsib raamatupidamise sise-eeskirju, osates neid seostada praktiliste majandustehingute kajastamisel;  
•	analüüsib raamatupidamiskohustuslase finantsseisundit, majandustulemust ja rahavoogusid aastaaruannetes.	
8.7. Maksuarvestus	5	E	
Aine eesmärk: 
anda teoreetilisi teadmisi ja praktilisi oskusi finantsraamatupidamisest ja maksuarvestusest oskusega neid rakendada arvestuse ja kontrolli valdkondades. 

Aine läbimisel üliõpilane: 
•	sünteesib finants- ja maksuarvestuse õiguslikke aluseid raamatupidamise ning kontrolli valdkonnas; 
•	hindab erinevate majandustehingute maksuarvestuse õigsust; 
•	kajastab vara,  kohustusi, omakapitali ning intressimäära õigesti ja õiglaselt; 
•	teostab maksuarvestust; 
•	analüüsib raamatupidamiskohustuslase maksukohustuse kajastamist erinevate finantstehingute ja -aruannete  põhjal, oskab analüüsi tulemusi rakendab praktilise kontrolli valdkonnas. 	
8.8. Raamatupidamisprogrammid	2	A	
Aine eesmärk: 
anda oskusi mõistmaks raamatupidamisprogrammide abil koostatud finantsraamatupidamise ja maksuarvestuse eri osade omavahelist seostatust,  olles võimeline aru saama ja kontrollima erinevate arvutiprogrammide väljundeid ja aruannete adekvaatsust lähtudes algandmetest. 

Aine läbimisel üliõpilane: 
•	orienteerub erinevates  majandustarkvarades, osates neid igapäevaselt rakendada; 
•	teab erinevaid laoarvestusprogramme ja nende loogikat;
•	analüüsib kontrollitoiminguteks ja otsuste langetamiseks vajalikke aruandeid, lähtudes  algandmetest.	
8.9. Auditeerimine	2	E	
Aine eesmärk: 
anda üliõpilastele auditeerimisalased algteadmised. 

Aine läbimisel üliõpilane: 
•	mõistab audiitortegevust, audiitori kutse-eetikat ning auditi ja ülevaate erisust; 
•	analüüsib ettevõtte sisekontrollisüsteemi ja võimalikke vigu finantsarvestuses; 
•	suudab auditit planeerida, läbi viia ja otsust langetada ning auditi aruannet koostada. 	
8.10. Statistiline andmeanalüüs majanduses	3	A	
Aine eesmärk: 
anda oskused statistiliste meetodite rakendamiseks erialaga seotud probleemide analüüsimisel. 

Aine läbimisel üliõpilane: 
•	oskab hankida ja ette valmistada andmeid statistilise analüüsi teostamiseks; 
•	oskab kasutada vähemalt ühte statistika tarkvarapaketti korrelatsioon- ja regressioonanalüüsi teostamiseks;  
•	oskab sisuliselt tõlgendada statistilise analüüsi tulemusi.	
8.11. Kliendisuhtlus    	3	A	
Aine eesmärk: 
on anda praktilised oskused kliendiga suhtlemiseks.  

Aine läbimisel üliõpilane: 
•	tunneb 	argumenteerimise ja enesekehtestamise põhimõtteid, oskab neid suhtlusolukorras rakendada; 
•	oskab analüüsida kliendi käitumist ja sellele vastavalt suhtlussituatsioonis käituda; 
•	rakendab MTA kliendisuhtluse hea tava põhimõtteid.	
9. MAKSUNDUSE AINETE MOODUL  	50 	 	
9.1. Tutvumispraktika 	3	A 	
9.2. Otsesed maksud 	7 	E 	
9.3. Maksukontroll ja riskide hindamine 	5 	E 	
9.4. Rahvusvaheline maksuõigus (inglise keeles) 	3 	E 	
9.5. Fiskaalpoliitika  	3 	A 	
9.6. Maksuvõlgade sundtäitmine 	7	E 	
9.7. Tööpraktika (avalikus ja  erasektoris)	22 	A 	
Mooduli eesmärk: 
anda üliõpilasele erialased teadmised ja oskused maksunduse valdkonnas. 

Mooduli läbimisel üliõpilane: 
•	mõistab sotsiaalõigust, selle finantseerimiseks vajalike vahendite kogumise ja hüvitiste väljamaksmise korraldust; 
•	tunneb meetodeid, kuidas kantakse vara ja/või tulu üle ühest riigist teise ning topeltmaksustamise vältimise põhimõtteid; 
•	oskab kohaseid meetodeid ja vahendeid kasutades iseseisvalt revisjoni jaoks informatsiooni koguda ning seda kriitiliselt ja loovalt tõlgendada; 
•	teab maksukontrolli põhimõtteid, kontrolli meetodeid, maksuhalduri ja maksumaksja õigusi ja kohustusi ning oskab rakendada kontrollitoiminguid;  
•	oskab riske hinnata ja käsitleda teiste üksuste poolt edastatud riskiinformatsiooni; 
•	tunneb maksuvõlgade sissenõudmise menetluse põhimõtteid, teab maksuhalduri  täitetoiminguid ning kolmanda isiku vastutuse üldpõhimõtteid; 
•	valdab tööks vajalikke suhtlusoskusi ning info- ja kommunikatsioonitehnoloogiaid; 
•	on suuteline omandatud teadmisi ja oskusi töös rakendama, olles valmis tegutsema oma kutsealal spetsialisti ülesannetes; 
•	oskab lahendada praktilisi ülesandeid, kasutada kaasusi ja simulatsioone. 

Mooduli hindamine toimub ainepõhiselt.	
9.1. Tutvumispraktika	3	A	
Praktika eesmärk: 
tutvuda praktika asutusega, saada ülevaade organisatsiooni eesmärkidest, struktuurist, üksuste rollist, omavahelisest koostööst ning tutvuda peamiste tööprotsessidega. 

Praktika läbimisel üliõpilane:  
•	teab praktikaasutuse strateegilisi eesmärke; 
•	tunneb praktikaasutuse struktuuri ja töökorraldust; 
•	omab ülevaadet erinevate struktuuriüksuste tööülesannetest. 	
9.2. Otsesed maksud	7	E	
Aine eesmärk: 
anda ülevaade otseste maksude õiguslikest alustest ja rakendamise loogikast. 

Aine läbimisel üliõpilane:  
•	tunneb otseste maksude loogikat ja õiguslikke raame Eestis ja Euroopa Liidus; 
•	teab otseste maksude arvestamise, määramise ja tasumise korda; 
•	tunneb sotsiaalkindlustushüvitiste arvestamise ja maksustamise korda; 
•	oskab koostada maksuõiguslikke analüüse ja memosid otseste maksude vallas; 
•	oskab selgitada Euroopa Liidu õigusruumis riikideülese tööhõive korral töötajatele rakenduva sotsiaalkindlustuse menetlemise põhimõtteid ja nende seadusandlikku alust.	
9.3. Maksukontroll ja riskide hindamine	5	E	
Aine eesmärk: 
anda ülevaade maksukontrollifunktsioonist ja maksukontrolli läbiviimise protsessist Maksu- ja Tolliametis ning valmistada üliõpilased ette kontrollivaldkonna tööks Maksu- ja Tolliametis. 

Aine läbimisel üliõpilane: 
•	teab enamlevinud maksupettuseid erinevate ärisektorite lõikes; 
•	teab maksukontrolli olemust, menetluse printsiipe, subjekte ning nende õigusi ja kohustusi; 
•	oskab teostada erinevaid menetlustoiminguid, tunneb menetlustoimingute teostamiseks vajalikku menetlustaktikat; 
•	teab erinevaid maksurevisjoni menetluse etappe, liike ja metoodikat;  
•	oskab nimetada peamisi kontrolliliike ja nende eesmärke; 
•	oskab kohaseid meetodeid ja vahendeid kasutades iseseisvalt revisjoni jaoks informatsiooni koguda; 
•	oskab iseseisvalt tõendeid hinnata, kogutud andmete ja seaduste vahel seoseid luua ning nendest järeldusi teha.   	
9.4. Rahvusvaheline maksuõigus (inglise keeles)	3	E	
Aine eesmärk: 
anda struktureeritud sissejuhatus rahvusvahelisse maksuõigusse, ülevaade rahvusvaheliste maksulepingute tõlgendamisest ja kohaldamisest ning EL otseste maksude alastest õigusaktidest ja kohtupraktikast.  

Aine läbimisel üliõpilane: 
•	teab maksustamise rahvusvahelisi aspekte ja oskab lahendada rahvusvahelise maksuõiguse kaasuseid; 
•	teab, mis asi on topeltmaksustamise vältimise leping ja oskab seletada OECD mudellepingu sisu ning kasutusala; 
•	teab Euroopa Liidu otseste ja kaudsete maksude regulatsiooni üldpõhimõtteid. 	
9.5. Fiskaalpoliitika  	3	A	
Aine eesmärk: 
anda ülevaade modernsest fiskaalpoliitikast ning oskus maksupoliitilistes diskussioonides osalemiseks.  

Aine läbimisel üliõpilane: 
•	tunneb modernse fiskaalpoliitika elemente ja selle arengulugu; 
•	orienteerub maksufilosoofilistes küsimustes; 
•	oskab hinnata maksu- ja eelarvesüsteemi tulemuslikkust mõjutavaid tegureid ja nende sobivust aja- ja koha konteksti; 
•	suudab analüüsida maksu- ja eelarvepoliitilisi juhtumeid.	
9.6. Maksuvõlgade sundtäitmine	7	E	
Aine eesmärk: 
anda ülevaade sunnivahendite rakendamise võimalustest rahaliste kohustuste täitmise tagamisel maksumenetluses. 

Aine läbimisel üliõpilane: 
•	teab maksuõigussuhtest tekkivate rahaliste kohustuste sissenõudmise aluseid;  
•	omab ülevaadet maksuhalduri poolt kogutavate rahaliste nõuete sissenõudmise tervikprotsessist; 
•	oskab lahendada intressi arvestamise ja aegumisega seotud kaasusi; 
•	analüüsib maksumaksja poolt esitatud maksuvõla tasumise ajatamise taotluse,  majandusnäitajate, varalise seisundi ja esitatud tagatise põhjal maksuvõla tasumise ajatamise otstarbekust;   
•	tunneb ära kolmanda isiku vastutuse kohaldamise võimalusi maksumenetluses; 
•	eristab maksuõigussuhte lõppemise aluseid.  	
9.7. Tööpraktika	22	A	
Praktika eesmärk: 
erialase praktilise kogemuse omandamine, erialaste teoreetiliste teadmiste kinnistamine praktikas ja kutsevõimekuse saavutamine nii avalikus kui ka erasektoris.  

Praktika läbimisel üliõpilane: 
•	valdab tööks vajalikke infosüsteeme; 
•	on võimeline juhendaja järelevalve all tegema lihtsamaid spetsialisti töid; 
•	teab ja oskab maksukontrolli lihtsamaid praktilisi toiminguid; 
•	oskab oma teoreetilisi teadmisi praktikas rakendada; 
•	on suuteline omandatud teadmisi ja oskusi töös rakendama, olles valmis tegutsema spetsialisti ülesannetes; 
•	oskab klientidega suhelda nii suuliselt kui ka kirjalikult; 
•	oskab koostada maksuõiguslikke kokkuvõtteid, memosid ja analüüse; 
•	oskab klienti teenindada nii avalikus- kui ka erasektoris.	
10. TOLLI AINETE MOODUL  	50	 	
10.1. Tutvumispraktika 	3	A 	
10.2. Tollipoliitika 	3 	A 	
10.3. Logistika ja rahvusvahelised kaubaveod 	3 	A 	
10.4. Tollikäitlusviisid 	4 	E 	
10.5. Ühine tollitariifistik 	4 	E 	
10.6. Keeldude ja piirangutega kaubad 	3	A 	
10.7. Tollikontroll ja riskide hindamine 	5	E 	
10.8. Turvataktika ja erivahendite kasutamine 	3	E 	
10.9. Tööpraktika (avalikus ja erasektoris)	22 	A 	
Mooduli eesmärk: 
anda üliõpilasele erialased teadmised ja oskused tollivaldkonnas. 

Mooduli läbimisel üliõpilane: 
•	mõistab tollipoliitika eesmärke; 
•	teab tollipoliitika mõju majandusele ja ühiskonnale; 
•	mõistab väliskaubanduse ja rahvusvaheliste kaubavedude põhimõtteid; 
•	tunneb rahvusvahelisi tarnetingimusi; 
•	oskab rakendada tollikäitlusviise; 
•	oskab rakendada ühist tollitariifistikku; 
•	oskab tuvastada keelatud ja piirangutega kaupa; 
•	teab tollikontrolli läbiviimise protseduure;
•	teab turvataktika teoreetilisi ja praktilisi aluseid; 
•	oskab hinnata tollivaldkonna riske;
•	oskab läbi viia tollikontrolli.

Mooduli hindamine toimub ainepõhiselt.	
10.1. Tutvumispraktika	3	A	
Praktika eesmärk: 
tutvuda praktika asutusega, saada ülevaade organisatsiooni eesmärkidest, struktuurist, üksuste rollist, omavahelisest koostööst tutvuda peamiste tööprotsessidega. 

Praktika läbimisel üliõpilane:  
•	teab praktikaasutuse strateegilisi eesmärke; 
•	tunneb praktikaasutuse struktuuri ja töökorraldust; 
•	omab ülevaadet erinevate struktuuriüksuste ülesannetest.	
10.2. Tollipoliitika	3	A	
Aine eesmärk: 
anda üliõpilastele erialased teadmised tollipoliitikast Eestis ja Euroopa Liidus. 

Aine läbimisel üliõpilane: 
•	teab tollide tekkimise ja arengu ajaloolist tausta; 
•	teab Euroopa Liidu tolliliidu kujunemise ja kaupade vaba liikumise arenguid; 
•	mõistab tolli rolli sise- ja väliskaubanduses ning rahvusvahelist tollipoliitikat mõjutavaid lepinguid ja õigusakte; 
•	mõistab tollipoliitika eesmärke ja tollifunktsioonide majanduslikku olemust ja mõju ühiskonnale.	
10.3. Logistika ja rahvusvahelised kaubaveod	3	A	
Aine eesmärk: 
anda üliõpilasele teadmised logistika ja rahvusvaheliste kaubavedude alal. 

Aine läbimisel üliõpilane:  
•	mõistab väliskaubanduse ja rahvusvaheliste kaubavedude põhimõtteid,  
•	mõistab tarneahela olemust ja loogikat; 
•	saab aru erinevate transpordiliikide ja kaubavedude spetsiifikast; 
•	tunneb rahvusvahelisi tarnetingimusi; 
•	oskab seostada tolliprotseduure kaubaveo erinevate etappidega. 	
10.4. Tollikäitlusviisid  	4	E	
Aine eesmärk: 
anda üliõpilasele teadmised tollikäitlusviisidest, tollideklaratsioonidest ja tolliinfosüsteemide kasutamisest. 

Aine läbimisel üliõpilane: 
•	mõistab tollikäitlusviiside seoseid tolliformaalsustega; 
•	tunneb tollikäitlusviiside nõudeid ja dokumente; 
•	mõistab vabatsooni ja vabalao toimimise põhimõtteid; 
•	oskab rakendada tollikäitlusviise; 
•	mõistab kauba tollistaatuse, ajutise ladustamise ja sisenemise põhimõtteid. 	
10.5. Ühine tollitariifistik	4	E	
Aine eesmärk: 
anda üliõpilasele teadmised kaupade tariifsest klassifitseerimisest, tolliväärtusest, päritolust ja ühisest tollitariifistikust Euroopa Liidus. 

Aine läbimisel üliõpilane: 
•	oskab rakendada ühist tollitariifistikku; 
•	oskab klassifitseerida kaupu ning määrata kaubakoode ja tolliväärtust; 
•	tunneb kauba päritolu määramise aluseid; 
•	oskab kohaldada kaubanduskaitse meetmeid; 
•	tunneb tollimaksu arvutamise aluseid. 	
10.6. Keeldude ja piirangutega kaubad	3	A	
Aine eesmärk: 
anda üliõpilasele teadmised keeldude ja piirangutega kaupade käsitlemiseks. 

Aine läbimisel üliõpilane:  
•	mõistab kaupadele pandud keeldude ja piirangute põhjuseid; 
•	oskab tuvastada keelatud ja piirangutega kaupa; 
•	teab keelatud või piirangutega kauba avastamise ja menetluse korda. 	
10.7. Tollikontroll ja riskide hindamine	5	E	
Aine eesmärk: 
anda üliõpilasele teadmised ja oskused tollikontrollist. 

Aine läbimisel üliõpilane:  
•	teab, millised riskid ja rikkumised tollis esinevad ning oskab neid leida; 
•	mõistab tollikontrolli läbiviimise protsessi; 
•	oskab planeerida ja läbi viia seletuste võtmist erinevate menetluste raames; 
•	teab aktsiisikaupade seaduslikke regulatsioone ja kontrollimeetmeid; 
•	teab ohutusnõudeid tollikontrolli läbiviimisel; 
•	teab kasutatavaid tollikontrolli infosüsteeme ja andmebaase; 
•	oskab täita tollikontrolli dokumentatsiooni.	
10.8. Turvataktika ja erivahendite käsitsemine	3	E	
Aine eesmärk: 
anda üliõpilasele teadmised ja oskused erivahendite käsitsemine kriisisituatsioonides. 

Aine läbimisel üliõpilane: 
•	teab turvataktika teoreetilisi ja praktilisi aluseid; 
•	tunneb relvade ja erivahendite käsitsemise regulatsioone; 
•	oskab käsitseda erivahendeid; 
•	oskab rakendada enesekaitse võtteid kriisisituatsioonides; 
•	mõistab ohutustehnika põhimõtteid ja oskab neid praktikas kasutada. 	
10.9. Tööpraktika	22	A	
Praktika eesmärk: 
erialase praktilise kogemuse omandamine, erialaste teoreetiliste teadmiste kinnistamine praktikas. 

Praktika läbimise tulemusena üliõpilane: 
•	oskab kasutada tolliinfosüsteeme; 
•	oskab hinnata tollis esinevaid riske ja rikkumisi; 
•	oskab tuvastada keelatud ja piirangutega kaupadega seotud riske; 
•	oskab läbi viia tollikontrolli; 
•	oskab tollimaakleri ülesandeid; 
•	oskab klientidega suhelda nii suuliselt kui ka kirjalikult. 	
11. ERIALASTE VALIKAINETE MOODUL 	6	 	
11.1. Maksuõiguse aktuaalsed probleemid 	3	A 	
11.2. Tolliõiguse aktuaalsed probleemid (inglise keeles) 	3 	A 	
11.3. Euroopa Liidu rahandus (inglise keeles) 	3 	A 	
11.4. Rahvusvaheline koostöö 	3 	A 	
11.5. Sissejuhatus erialasesse vene keelde 	2 	A 	
Mooduli eesmärk: 
anda üliõpilasele võimalus täiendada ennast aktuaalseid maksuõiguse probleeme lahendades ja Euroopa Liidu rahanduse põhitõdedega tutvudes ning arendada rahvusvahelist koostööd.  

Mooduli läbimisel üliõpilane: 
•	teab aktuaalseid maksu- ja tolliõiguse probleeme;  
•	on võimeline iseseisvalt lahendama erinevaid maksu- ja tolliõiguse kaasuseid; 
•	on suuteline ennast pidevalt iseseisvalt erialaselt ja tööalaselt täiendama; 
•	omab süsteemset ülevaadet Euroopa Liidu rahanduse toimimise põhimõtetest;
•	omab erialaseid teadmisi ja kogemusi rahvusvahelise koostöö valdkonnas;
•	omab õppekava läbimiseks nõutud keeleoskuse taset.

Mooduli hindamine toimub ainepõhiselt.	
11.1. Maksuõiguse aktuaalsed probleemid	3	A	
Aine eesmärk: 
tutvustada erinevate kaasuste põhjal aktuaalseid maksuõiguse probleeme ja õpetada tudengid kaasusi lahendama ning analüüsima.  

Aine läbimisel üliõpilane: 
•	teab maksuõiguse aktuaalseid probleeme Eestis; 
•	teab ja oskab leida erinevate maksuõiguse probleemide kohta käivaid kohtulahendeid; 
•	oskab vormistada ekspertarvamust maksuõiguslike küsimuste kohta; 
•	oskab analüüsida kohtulahendeid, tuues välja olulised maksustamise aspektid. 	
11.2. Tolliõiguse aktuaalsed probleemid (inglise keeles)	3	A	
Aine eesmärk: 
tutvustada erinevate kaasuste põhjal aktuaalseid tolliõiguse probleeme ja õpetada tudengid kaasusi lahendama ning analüüsima.  

Aine läbimisel üliõpilane: 
•	teab tolliõiguse aktuaalseid probleeme Eestis; 
•	teab ja oskab leida erinevate tolliõiguse probleemide kohta käivaid kohtulahendeid; 
•	oskab analüüsida kohtulahendeid, tuues välja olulised tolliõiguse aspektid. 	
11.3. Euroopa Liidu rahandus (inglise keeles)	3	E	
Aine eesmärk: 
kujundada üliõpilastes teadmised Euroopa Liidu olemusest ning rahanduse toimimisest. 

Aine läbimisel üliõpilane: 
•	omab süsteemset ülevaadet Euroopa Liidu olemust ja rahanduse toimimise üldpõhimõtetest; 
•	mõistab Euroopa Liidu erinevate poliitikate, eelarve tulude ja kulude olemust ja arengu iseärasusi; 
•	oskab analüüsida Euroopa Liidu finantsraamistiku ja eelarve ülesehitust ning seost Eesti riigieelarvega; 
•	oskab kriitiliselt hinnata Euroopa Liidu eelarve reformikava suundumusi ja Eesti osalust protsessis; 
•	on valmis osalema aktiivselt kodanikuühiskonnas. 	
11.4. Rahvusvaheline koostöö	3	A	
Aine eesmärk: 
erialaste teadmiste ja kogemuse omandamine rahvusvahelise koostöö valdkonnas. 

Aine läbimisel üliõpilane: 
•	omab erialaseid teadmisi ja kogemust rahvusvahelise koostöö valdkonnas. 	
11.5. Sissejuhatus erialasesse vene keelde	2	A	
Aine eesmärk:
luua võimalused praktilise kõnekeele oskuse kinnistamiseks igapäevaseks tööalaseks suhtlemiseks vajaliku keele omandamiseks. 

Aine läbimisel üliõpilane:  
•	esitleb ennast, kasutades kursusel omandatud keelendeid (sõnavara, grammatilisi struktuure); 
•	eristab tekstides olulist infot ebaolulisest, edastades seda arusaadavas keeles; 
•	rakendab kursusel omandatud keelelist kompetentsi erialaga seotud igapäevastes suhtlussituatsioonides, esitades ja vastates küsimustele kursusel läbitud teemade raames.	
12. TEADUSTÖÖ MOODUL	6		
12.1. Teadustöö metodoloogia	3	E	
12.2. Lõputöö seminar	3	A 	
Mooduli eesmärk: 
toetada üliõpilastes valmisoleku kujunemist üliõpilastööde koostamiseks. 

Mooduli läbimisel üliõpilane: 
•	koostab lihtsamaid üliõpilastöid vastavalt SKA kirjalike tööde juhendile; 
•	tunneb teadusmetodoloogia põhimõtteid, oskab kavandada ja läbi viia empiirilist uurimust ning koostada lõputööd. 

Mooduli hindamine toimub ainepõhiselt. 	
12.1. Teadustöö metodoloogia	3	E 	
Aine eesmärk: 
kujundada teadmised teadustöö koostamise põhimõtetest ning olulisematest andmekogumise ja analüüsimise meetoditest ja -viisidest. 

Aine läbimisel üliõpilane: 
•	kasutab uurimustööde koostamisel erinevaid teadusallikaid; 
•	tunneb uurimisküsimuste ja hüpoteeside püstitamise üldiseid aluseid; 
•	rakendab olulisemaid kvantitatiivseid ja kvalitatiivseid andmete kogumise ja analüüsimise meetodeid; 
•	oskab planeerida ja koostada uurimistööd ning analüüsida ja esitleda uuringu tulemusi järgides uurimistööle esitatavaid nõudeid;
•	omab ülevaadet mõnest asjakohasest statistikatarkvarast (Excel, SPSS jm) ja kasutab sellest  olulisemat praktilises andmeanalüüsis.	
12.2. Lõputöö seminar	3	A	
Lõputöö seminari eesmärk: 
abistada üliõpilasi metoodiliselt lõputöö teema, eesmärgi, uurimisülesannete ja uurimisprobleemi piiritlemiseks ning töö eesmärki saavutamiseks sobiliku uurimismetoodika valimiseks. 

Aine läbimisel üliõpilane: 
•	oskab koostada sisult ja vormilt tasakaalus lõputöö kava ja laiendatud kava; 
•	on võimeline suuliselt ja kirjalikult oma mõtteid akadeemiliselt väljendama; 
•	oskab koostada eelkaitsmise nõuetele vastava lõputöö. 	
13. KURSUSETÖÖ	2	E	
Kursusetöö eesmärk: 
valmistada üliõpilased ette lõputöö kirjutamiseks.  

Kursusetöö kirjutamisel üliõpilane:  
•	viib läbi aktuaalsel teemal uuringu teadustöö põhimõtetest lähtuvalt; 
•	valdab kõrgtasemel eesti kirjakeelt; 
•	oskab otsida ja analüüsida erinevaid teadusallikaid; 
•	oskab üldistada ja järeldusi teha ning neid kirja panna. 	
14. LÕPUTÖÖ	8	E	
Lõputöö kirjutamise ja kaitsmise eesmärk: 
kontrollida üliõpilaste valmisolekut akadeemilise töö kirjutamisel ja kaitsmisel, eesmärgiga valmistada nad ette magistriõpinguteks. 

Lõputöö kaitsmisel üliõpilane:  
•	viib läbi aktuaalsel teemal uuringu teadustöö põhimõtetest lähtuvalt; 
•	analüüsib ja üldistab uurimistöö koostamisel viidatud allikaid; 
•	süvendab iseseisvalt erialaseid teadmisi uurimistöö koostamisel; 
•	näitab oskust omandatud teadmisi ja praktilisi kogemusi kasutada uurimistöö koostamisel ja kaitsmisel.